CELEX: 32020D1491
Language: sk
Date: 2020-10-12 00:00:00
Title: Rozhodnutie Rady (EÚ) 2020/1491 z 12. októbra 2020 o pozícii, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie zoznamu rozhodcov

16.10.2020   
               
               
                  SK
               
               
                  Úradný vestník Európskej únie
               
               
                  L 343/13
               
            
         ROZHODNUTIE RADY (EÚ) 2020/1491
         z 12. októbra 2020
         o pozícii, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie zoznamu rozhodcov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dočasná dohoda o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (1) (ďalej len „dohoda“) bola v mene Únie podpísaná na základe rozhodnutia Rady 2009/156/ES (2) a predbežne sa vykonáva od 3. septembra 2016.
                  
               
                     (2)
                  
                  
                     V súlade s článkom 64 ods. 1 dohody Výbor pre DHP vypracuje zoznam osôb, ktoré sú ochotné a schopné plniť funkciu rozhodcov (ďalej len „zoznam rozhodcov“).
                  
               
                     (3)
                  
                  
                     Výbor pre DHP by mal v súlade s článkom 64 ods. 1 dohody na svojom nasledujúcom výročnom zasadnutí prijať rozhodnutie stanovujúce zoznam rozhodcov.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať vo Výbore pre DHP, keďže rozhodnutie stanovujúce zoznam rozhodcov bude pre Úniu záväzné.
                  
               
                     (5)
                  
                  
                     Pozícia Únie vo Výbore pre DHP by preto mala byť založená na návrhu rozhodnutia Výboru pre DHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, je založená na návrhu rozhodnutia Výboru pre DHP o prijatí zoznamu osôb, ktoré sú ochotné a schopné plniť funkciu rozhodcov (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 12. októbra 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 59, 3.3.2009, s. 3.
         
            (2)  Rozhodnutie Rady 2009/156/ES z 21. novembra 2008 o podpise a predbežnom vykonávaní Dočasnej dohody o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (Ú. v. EÚ L 59, 3.3.2009, s. 1).
         
            (3)  Pozrite dokument ST 10614/20 na http://register.consilium.europa.eu.